
Pročitao sam knjigu “Namaz u Islamu” izdavača mesdžid ***[Tewhid](https://pitajucene.com/search/tewhid/questions/ "Pretraži pitanja o tewhidu")***, pa bih Vas zamolio da mi objasnite kako bi mogao da se obavi ***[Namaz](https://pitajucene.com/search/Namaz/questions/ "Pretraži pitanja o namazu")*** u automobilu, jer mi se jako često, skoro svakodnevno dešava da sam u gradskom spicu, a ne bih voleo da izostavljam namaz.


* 
* 
* 
* 
* 
* 
* 

 
Kako obaviti namaz u automobilu

U osnovi se fard namazi (obavezni namazi) ne obavljaju u prevoznom sredstvu jer se ne mogu izvršiti ruknovi namaza poput rukua, sedžde i slično. Međutim, ako postoji bojazan da će ti isteći namasko vrijeme nekog namaza dok si u autu, a nemaš mogućnost da staneš ili skreneš sa ceste i obaviš ***[namaz](https://pitajucene.com/search/Namaz/questions/ "Pretraži pitanja o namazu")***, obavezan si da obaviš namaz shodno mogućnostima jer nije dozvoljeno odgađati namaz van njegovog namaskog vremena. Prema tome ovo treba biti vid nužde a ne svakodnevana praksa. Znači, u takvoj situaciji klanjaj sjedeći za volanom tako što ćeš izgovarati i učiti sve što se inače uči na namazu, a ruku i sedždu ćeš činiti da ćeš išaretiti naginjanjem napred. Tako obavljen namaz je potpuno ispravan i nema potrebe da ga ponavljaš kada dođeš kući.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


